
Opravné uznesenie Okresný súd Stará Ľubovňa v rodinnoprávnej veci starostlivosti súdu o mal. A. B., nar. XX.XX.XXXX, trvale bytom C. XX, zast. kolíznym opatrovníkom Úradom práce, sociálnych vecí a rodiny Stará Ľubovňa, dieťa rodičov matky C. B., nar. XX.XX.XXXX, trvale bytom C. XX, D. E. C. XX a otca F. B., nar. XX.XX.XXXX, trvale bytom C. XX, v konaní o zrušenie výchovného opatrenia, takto rozhodol: Súd o p r a v u j e výrokovú časť rozsudku Okresného súdu Stará Ľubovňa č. k. 4P/51/2024 - 19 zo dňa 10.07.2024, ktorý správne znie : I. Súd z r u š u j e výchovné opatrenie u mal. A. B., nar. XX.XX.XXXX a to Rozsudkom Okresného súdu Stará Ľubovňa č. k. 4P/70/2023 – 70 zo dňa 10.10.2023, ktoré nadobudlo právoplatnosť 28.10.2023. II. Žiaden z účastníkov n e m á n á r o k na náhradu trov tohto konania. odôvodnenie: 1. Tunajší súd rozsudkom č. k. 4P/51/2024 - 19 zo dňa 10.07.2024 zrušil výchovné opatrenie u mal. A. B., nar. XX.XX.XXXX, trvale bytom G. XXX z osobnej starostlivosti jeho rodičov: H. I., nar. XX.XX.XXXX a to rozsudkom Okresného súdu Stará Ľubovňa č. k. 4P/70/2023-70 zo dňa 10.10.2023, ktoré nadobudlo právoplatnosť 28.10.2023. 2. Dňa 24.07.2024 Úrad práce, sociálnych vecí a rodiny Stará Ľubovňa doručil tunajšiemu súdu žiadosť o opravu rozsudku č.k. 4P/51/2024 – 19 nakoľko obsahuje chybné údaje. 3. Kontrolou súdneho spisu bolo zistené, že v rozsudku č. k. 4P/51/2024 - 19 zo dňa 10.07.2024 došlo k chybe v písaní, nakoľko vo výrokovej časti písomného vyhotovenia predmetného rozsudku malo byť správne uvedené: Súd zrušuje výchovné opatrenie u mal. A. B., nar. XX.XX.XXXX a to Rozsudkom Okresného súdu Stará Ľubovňa č. k. 4P/70/2023 – 70 zo dňa 10.10, ktoré nadobudlo právoplatnosť 28.10.2023. Táto skutočnosť vyplýva aj zo samotnej zápisnice zo dňa 10.07.2024. 4. Podľa § 224 zákona č. 160/2015 Z.z. Civilný sporový poriadok (ďalej len „CSP“), súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí subjektom konania. 5. Podľa § 234 ods. 2 CSP, ak nie je ďalej ustanovené inak, použijú sa na uznesenie primerane ustanovenia o rozsudku. 6. Na základe uvedeného, súd vydal opravné uznesenie tak, ako je uvedené v jeho výrokovej časti.
Poučenie: Proti tomuto uzneseniu v rozsahu vykonanej opravy je prípustné odvolanie. Odvolanie sa podáva v lehote 15 dní od doručenia rozhodnutia na súde, proti ktorého rozhodnutiu smeruje. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

